CELEX: 62010TO0015(02)
Language: el
Date: 2011-03-25
Title: Διάταξη του Γενικού Δικαστηρίου (πρώτο τμήμα) της 25ης Μαρτίου  2011. # Mariyus Noko Ngele κατά Ευρωπαϊκής Επιτροπής και λοιπών. # Εξωσυμβατική ευθύνη - Αγωγή εν μέρει ασκηθείσα ενώπιον αναρμοδίου δικαστηρίου - Αγωγή εν μέρει απαράδεκτη - Απουσία αιτιώδους συνδέσμου - Αγωγή εν μέρει προδήλως νόμω αβάσιμη - Άρθρα 111 και 114 του Κανονισμού Διαδικασίας του Γενικού Δικαστηρίου. # Υπόθεση T-15/10.

Διάταξη του Γενικού Δικαστηρίου (πρώτο τμήμα) της 25ης Μαρτίου 2011 – Noko Ngele κατά Επιτροπής κ.λπ.
      (Υπόθεση T-15/10)
      «Εξωσυμβατική ευθύνη – Αγωγή εν μέρει ασκηθείσα ενώπιον αναρμοδίου δικαστηρίου – Αγωγή εν μέρει απαράδεκτη – Απουσία αιτιώδους συνδέσμου – Αγωγή εν μέρει προδήλως νόμω αβάσιμη – Άρθρα 111 και 114 του Κανονισμού Διαδικασίας του Γενικού Δικαστηρίου»
      1.                     Διαδικασία – Αγωγή φυσικού ή νομικού προσώπου κατά άλλων φυσικών ή νομικών προσώπων ή αποσκοπούσα στην αμφισβήτηση αποφάσεων
            εθνικών δικαστηρίων ή της συμπεριφοράς κράτους – Αναρμοδιότητα του δικαστή της Ένωσης (Άρθρο 256 ΣΛΕΕ, 268 ΣΛΕΕ και 340, εδ.
            2, ΣΛΕΕ· Οργανισμός του Δικαστηρίου, άρθρο 51 και παράρτημα I, άρθρο 1) (βλ. σκέψεις 37-41)
      2.                     Διαδικασία – Αγωγή με την οποία ζητείται από το Γενικό Δικαστήριο να λάβει θέση διά δηλώσεως – Αναρμοδιότητα του Γενικού Δικαστηρίου
            (Άρθρο 256 ΣΛΕΕ) (βλ. σκέψεις 42-43)
      3.                     Εξωσυμβατική ευθύνη – Προϋποθέσεις – Έλλειψη νομιμότητας – Ζημία – Αιτιώδης σύνδεσμος – Απουσία μιας των προϋποθέσεων – Απόρριψη
            της αγωγής αποζημιώσεως στο σύνολό της (Άρθρο 340, εδ. 2, ΣΛΕΕ) (βλ. σκέψεις 44-45)
      4.                     Εξωσυμβατική ευθύνη – Προϋποθέσεις – Αιτιώδης σύνδεσμος – Έννοια – Συμπεριφορά του ενάγοντος συνιστώσα την αιτία της προβαλλομένης
            ζημίας – Προσαπτώμενη συμπεριφορά μη δυνάμενη να καταλογιστεί στο καθού θεσμικό όργανο – Έλλειψη αιτιώδους συνδέσμου – Αγωγή
            προδήλως νόμω αβάσιμη (Άρθρο 340, εδ. 2, ΣΛΕΕ· Κανονισμός Διαδικασίας του Γενικού Δικαστηρίου, άρθρο 111) (βλ. σκέψεις 52-58,
            65-66)
      5.                     Διαδικασία – Προϋποθέσεις παραδεκτού της αγωγής – Αίτημα με το οποίο ζητείται να κηρυχθεί εκτελεστή η εκδοθησόμενη από το
            Γενικό Δικαστήριο απόφαση – Αγωγή άνευ αντικειμένου – Απαράδεκτο (Άρθρο 280 ΣΛΕΕ και 299 ΣΛΕΕ· Οργανισμός του Δικαστηρίου,
            άρθρο 60) (βλ. σκέψεις 75-76)
      Αντικείμενο 
      
         
               Αγωγή αποζημιώσεως με την οποία ζητείται η αποκατάσταση, αφενός, της υλικής ζημίας που υποστηρίζει ότι υπέστη ο ενάγων λόγω
                  της αδυναμίας να προβεί στην είσπραξη απαιτήσεως και, αφετέρου, της ηθικής βλάβης που υποστηρίζει ότι υπέστη ο ενάγων λόγω
                  της κινήσεως ποινικών διαδικασιών κατ’ αυτού στο Βέλγιο.
               
            Διατακτικό 
      Το Γενικό Δικαστήριο διατάσσει:
      
         
                  1)
               
               
                  
               
               
                  	Απορρίπτει την αγωγή ως ασκηθείσα ενώπιον αναρμοδίου δικαστηρίου καθόσον στρέφεται κατά των AT, AU, AV και AW.
               
            
         
                  2)
               
               
                  
               
               
                  	Απορρίπτει λόγω αναρμοδιότητας το κεφάλαιο του αιτητικού της αγωγής του Mariyus Noko Ngele με το οποίο ζητείται να αποφανθεί
                     το Γενικό Δικαστήριο ότι το Κέντρο Ανάπτυξης των Επιχειρήσεων (KAE) ουδέποτε αντικαταστάθηκε από το Κέντρο Βιομηχανικής Ανάπτυξης
                     (ΚΒΑ) και ότι το ΚΑΕ δεν έχει νόμιμη υπόσταση και νομική προσωπικότητα στο Βέλγιο.
                  
               
            
         
                  3)
               
               
                  
               
               
                  	Απορρίπτει ως απαράδεκτο το αίτημα του Mariyus Noko Ngele με το οποίο ζητείται από το Γενικό Δικαστήριο να διατάξει την εκτέλεση
                     της παρούσας αποφάσεως.
                  
               
            
         
                  4)
               
               
                  
               
               
                  	Απορρίπτει κατά τα λοιπά την αγωγή ως προδήλως νόμω αβάσιμη.
               
            
         
                  5)
               
               
                  
               
               
                  	Καταδικάζει τον Mariyus Noko Ngele στα δικαστικά έξοδα της παρούσας διαδικασίας και των διαδικασιών ασφαλιστικών μέτρων.